title: 2010/251/: Rozhodnutie Rady z  31. marca 2010 , ktorým sa vymenúva člen Dvora audítorov

text:
               4.5.2010

               SK

               Úradný vestník Európskej únie

               L 111/19

         ROZHODNUTIE RADY
   z 31. marca 2010,
   ktorým sa vymenúva člen Dvora audítorov
   (2010/251/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 286 ods. 5,
   so zreteľom na návrh írskej vlády,
   so zreteľom na stanovisko Európskeho parlamentu,
   keďže:

               (1)

               Rozhodnutím Rady z 23. januára 2006 (1) bolo funkčné obdobie Máire GEOGHEGANOVEJ-QUINNOVEJ obnovené na obdobie od 1. marca 2006 do 29. februára 2012.

               (2)

               Listom z 8. februára 2010 adresovaným predsedovi Rady pani Máire GEOGHEGAN-QUINN oznámila svoje odstúpenie z funkcie člena Dvoru audítorov.

               (3)

               Po jej odstúpení potrebné vymenovať nástupcu na zostávajúce funkčné obdobie,

         PRIJALA TOTO ROZHODNUTIE:
   Článok 1
   Za člena Dvoru audítorov sa týmto vymenúva Eoin O'SHEA na zostávajúce funkčné obdobie Máire GEOGHEGANOVEJ-QUINNOVEJ, ktoré trvá do 29. februára 2012.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 31. marca 2010

            Za Radu

            predseda

         A. PÉREZ RUBALCABA

      (1)  Ú. v. EÚ L 22, 26.1.2006, s. 51.


title: Rozhodnutie o založení Úradného vestníka Európskych spoločenstiev

text:
Dôležité právne oznámenie

|

31958D1006(01)

Úradný vestník 017 , 06/10/1958 S. 0390 - 0390

		Rozhodnutieo založení Úradného vestníka Európskych spoločenstievRADA EURÓPSKEHO HOSPODÁRSKEHO SPOLOČENSTVA,so zreteľom na článok 191 Zmluvy o založení Európskeho hospodárskeho spoločenstva,so zreteľom na návrhy predsedu Európskeho parlamentu a predsedov Vysokého úradu, Komisie Európskeho hospodárskeho spoločenstva a Komisie Európskeho spoločenstva pre atómovú energiu,keďže je účelné, aby Európske hospodárske spoločenstvo, Európske spoločenstvo uhlia a ocele a Európske spoločenstvo pre atómovú energiu mali spoločný úradný vestník,ROZHODLA:založiť ako úradný vestník spoločenstva v zmysle článku 191 Zmluvy o založení Európskeho hospodárskeho spoločenstva Úradný vestník Európskych spoločenstiev.V Bruseli 15. septembra 1958Za RadupredsedaErhard--------------------------------------------------


title: 2013/639/EÚ: Rozhodnutie Komisie zo 6. novembra 2013 , ktorým sa ukončuje antidumpingové konanie týkajúce sa dovozu určitých bezšvových rúr a rúrok zo železa alebo z ocele s vonkajším priemerom presahujúcim 406,4 mm s pôvodom v Čínskej ľudovej republike

text:
               7.11.2013

               SK

               Úradný vestník Európskej únie

               L 296/24

         ROZHODNUTIE KOMISIE
   zo 6. novembra 2013,
   ktorým sa ukončuje antidumpingové konanie týkajúce sa dovozu určitých bezšvových rúr a rúrok zo železa alebo z ocele s vonkajším priemerom presahujúcim 406,4 mm s pôvodom v Čínskej ľudovej republike
   (2013/639/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1), a najmä na jeho článok 9,
   keďže:
   A.   ZAČATIE

               (1)

               Európska komisia (ďalej len „Komisia“) 16. februára 2013 začala antidumpingové konanie týkajúce sa dovozu určitých bezšvových rúr a rúrok zo železa alebo z ocele s vonkajším priemerom presahujúcim 406,4 mm s pôvodom v Čínskej ľudovej republike (ďalej len „ČĽR“) do Únie a uverejnila oznámenie o začatí konania v Úradnom vestníku Európskej únie
                   (2).

               (2)

               Konanie sa začalo na základe podnetu podaného Výborom na obranu odvetvia bezšvových rúr a rúrok v Európskej únii (ďalej len „navrhovateľ“), ktorý zastupuje viac ako 25 % celkovej výroby určitých bezšvových rúr a rúrok zo železa alebo z ocele s vonkajším priemerom presahujúcim 406,4 mm. Podnet obsahoval prima facie dôkazy týkajúce sa dumpingu príslušného výrobku a z toho vyplývajúcej značnej ujmy, ktoré boli dostatočné na odôvodnenie začatia konania.

               (3)

               Komisia o začatí konania informovala navrhovateľa, ostatných známych výrobcov v Únii, známych vyvážajúcich výrobcov v ČĽR, výrobcov v možnej analogickej krajine, známych dovozcov, distribútorov, ďalšie známe dotknuté strany a zástupcov ČĽR. Zainteresované strany dostali príležitosť písomne oznámiť svoje stanoviská a požiadať o vypočutie v rámci lehoty stanovenej v oznámení o začatí konania.

               (4)

               Navrhovateľ, ostatní výrobcovia v Únii, vyvážajúci výrobcovia v ČĽR, dovozcovia a distribútori oznámili svoje stanoviská. Všetky zainteresované strany, ktoré o to požiadali a preukázali, že existujú osobitné dôvody, na základe ktorých by mali byť vypočuté, boli vypočuté.

         B.   STIAHNUTIE PODNETU A UKONČENIE KONANIA

               (5)

               Listom z 9. septembra 2013 určeným Komisii navrhovateľ stiahol svoj podnet.

               (6)

               V súlade s článkom 9 ods. 1 základného nariadenia možno konanie ukončiť, ak bol podnet stiahnutý, okrem prípadu, keď takéto ukončenie nie je v záujme Únie.

               (7)

               Pri prešetrovaní nevyšli najavo žiadne skutočnosti svedčiace o tom, že by takéto ukončenie nebolo v záujme Únie. Komisia preto dospela k názoru, že toto konanie by sa malo ukončiť. Zainteresované strany boli náležite informované a mali možnosť predložiť pripomienky. Neboli doručené žiadne pripomienky.

               (8)

               Komisia preto dospela k záveru, že antidumpingové konanie týkajúce sa dovozu určitých bezšvových rúr a rúrok zo železa alebo z ocele s vonkajším priemerom presahujúcim 406,4 mm s pôvodom v Čínskej ľudovej republike do Únie by sa malo ukončiť,

         PRIJALA TOTO ROZHODNUTIE:
   Článok 1
   Antidumpingové konanie týkajúce sa dovozu bezšvových rúr a rúrok zo železa alebo z ocele inej než nehrdzavejúcej ocele, s kruhovým prierezom a s vonkajším priemerom presahujúcim 406,4 mm s pôvodom v Čínskej ľudovej republike, ktoré sú v súčasnosti zatriedené pod číselné znaky KN 7304 19 90, 7304 29 90, 7304 39 98 a 7304 59 99, sa ukončuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 6. novembra 2013

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ C 45, 16.2.2013, s. 3.


title: 2010/186/CFSP: Rozhodnutie Rady 2010/186/SZBP z  29. marca 2010 , ktorým sa mení a dopĺňa spoločná pozícia 2009/788/SZBP o reštriktívnych opatreniach voči Guinejskej republike

text:
               30.3.2010

               SK

               Úradný vestník Európskej únie

               L 83/23

         ROZHODNUTIE RADY 2010/186/SZBP
   z 29. marca 2010,
   ktorým sa mení a dopĺňa spoločná pozícia 2009/788/SZBP o reštriktívnych opatreniach voči Guinejskej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 27. októbra 2009 prijala spoločnú pozíciu 2009/788/SZBP o reštriktívnych opatreniach voči Guinejskej republike (1).

               (2)

               Dňa 22. decembra 2009 Rada prijala rozhodnutie 2009/1003/SZBP, ktorým sa mení a dopĺňa spoločná pozícia 2009/788/SZBP a ktoré obsahuje dodatočné reštriktívne opatrenia (2).

               (3)

               Rada sa domnieva, že už neexistujú dôvody na to, aby boli niektoré osoby ďalej vedené na zozname osôb, subjektov a orgánov, na ktoré sa vzťahujú reštriktívne opatrenia stanovené v spoločnej pozícii 2009/788/SZBP. Zoznam uvedený v prílohe k spoločnej pozícii 2009/788/SZBP by sa mal zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Osoby, ktoré sú uvedené v prílohe k tomuto rozhodnutiu, sa vypúšťajú zo zoznamu uvedeného v prílohe k spoločnej pozícii 2009/788/SZBP.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 29. marca 2010

            Za Radu

            predsednička

         E. ESPINOSA

      (1)  Ú. v. EÚ L 281, 28.10.2009, s. 7.

      (2)  Ú. v. EÚ L 346, 23.12.2009, s. 51.

      PRÍLOHA

         Zoznam osôb, na ktoré sa odkazuje v článku 1

                  č. 2

                  Generálmajor Mamadouba (alias Mamadou) Toto CAMARA

                  č. 3

                  Generál Sékouba KONATÉ

                  č. 16

                  Veliteľ Kelitigui FARO

                  č. 43

                  Kabinet (alias Kabiné) KOMARA